Nafarroako Parlamentuko Mahaiak, 2018ko apirilaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, jakitekoa ea Nafarroan zer eragin izanen duen Konstituzio Auzitegiak atzera bota izanak Hezkuntzaren Kalitatea Hobetzeari buruzko Legearen aurka PSOEk aurkeztutako errekurtsoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hezkuntza Batzordean izapidetzea.

Iruñean, 2018ko apirilaren 23an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Hezkuntzako kontseilariak Hezkuntza Batzordean ahoz erantzun dezan: Nafarroan zer eragin izanen du Konstituzio Auzitegiaren epaiak, zeinak atzera bota baitu Hezkuntzaren Kalitatea Hobetzeari buruzko Legearen aurka PSOEk aurkeztutako errekurtsoa, eta babestu baitu diru publikoaren bidez laguntzea sexuaren araberako ikasle-bereizketa egiten duten ikastetxeei?

Iruñean, 2018ko apirilaren 17an

Foru parlamentaria: Teresa Sáez Barrao